12 Viktorija

Viktorija, arī 12 Viktorija ir asteroīds ar diametru apmēram 113 km, atrodas asteroīdu joslā, pieder S tipa asteroīdu grupai.

Asteroīdu atklāja  angļu astronoms Džons Hainds (John Russel Hind) Bišopa observatorijā. Dž. Hindam tas bija trešais atklātais asteroīds (kopā 10). Asteroīds tika nodēvēts romiešu dievietes Viktorijas vārdā. Viktorija romiešu mitoloģijā ir uzvaras dieviete.Mitoloģijas vārdnīca, Avots, 2004,  Vairāki astronomi protestēja pret izvēlēto vārdu, jo tas sakrita ar karalienes Viktorijas vārdu un valdnieku vārdus bija pieņemts neizmantot. Dž. Hainds ieteica jaunu vārdu – Klīo (tagad tas piešķirts asteroīdam 84 Klīo) un Astronomical Journal redaktors Bendžamins Goulds (Benjamin Gould) jau to izmantoja rakstos, tomēr Hārvarda koledžas observatorijas vadītājs Viljams Bonds (William Cranch Bond) uzskatīja, ka vārds Viktorija atbilst mitoloģijas tēmai un ir lietojams. Šis viedoklis guva astronomu vairuma atbalstu.Lutz Schmadel, Dictionary of Minor Planet Names 

Asteroīda novērojumi, izmantojot radaru un spekl-interferometriju, liecina, ka asteroīdam ir, vai nu stipri izstiepta forma, vai arī tam ir pavadonis.Other Reports of Asteroid/TNO Companions

 Atsauces 

 Ārējās saites 
Viktorijas orbīta

Kategorija:Asteroīdu joslas objekti
Kategorija:S tipa asteroīdi